નરોડા પોલીસ સ્ટેશનના પીએસઆઇ જે.ડી. પરમારે જણાવ્યું છે કે આશિકનાં કરતૂતોના કારણે કિર્તિબહેન તેમના પિયર છેલ્લા એક વર્ષથી રહે છે તેમ છતાંય આશિક તેની સાસરીમાં ગિફ્ટ તેમજ લવલેટર મોકલીને ‌કિર્તિબહેનને બદનામ કરી રહ્યો છે. તેના વિરુદ્ધમાં ગુનો દાખલ કરીને તપાસ શરૂ કરી છે. ઓનલાઇન શોપિંગ કરીને આશિક કિર્તિબહેનને ગિફ્ટ મોકલતો હતો, જેથી અમે ઓનલાઇન શોપિંગના કરનાર લોકોના ડેટા તપાસી રહ્યા છે ત્યારે બીજી તરફ તેની સાસરીમાં આવેલા લવલેટર પણ કબજે કરવા માટેની તજવીજ શરૂ કરી છે. કિર્તિબહેનને બદનામ કરવા માટે કોઇ જાણભેદુની સંડોવણી હોય તેવી શક્યતાઓ છે.